《二峰》
元代·吴全节

坛高青石古，峰小白云多。乐奏仙君喜，茶香使客过。

神丹藏蕊笈，清露滴松萝。路接金鳌背，回軿发浩歌。

作者简介：（1269—1350）饶州安仁人，字成季，号闲闲，又号看云道人。年十三学道于龙虎山。尝从大宗师张留孙至大都见世祖。成宗大德末授玄教嗣师。英宗至治间，留孙卒，授玄教大宗师、崇文弘道玄德真人，总摄江淮、荆襄等处道教，知集贤院道教事。工草书。有《看云集》。